Den forsvundne 22-årige Mia Skadhauge Stevn er endelig identificeret via retsmedicinske undersøgelser. Det oplyser efterforskningslederen, Frank Olsen fra Nordjyllands Politi. - Politiets undersøgelser i Dronninglund Storskov pågår fortsat, men vores forventning er, at de afsluttes sidst på dagen. Derfor vil man stadig se politi i området og andre steder som følge af politiets efterforskning, siger vicepolitiinspektør Frank Olsen, Nordjyllands Politi. De pårørende er underrettet, og Nordjyllands Politi har ingen yderligere kommentarer i denne tragiske sag. Politiet undersøger lørdag fortsat det formodet gerningssted i Dronninglund Storskov, og der pågår fortsat et stort efterforskningsarbejde. Mia Skadhauge Stevn forsvandt tidligt søndag morgen efter en bytur i Aalborg. Den 22-årige sygeplejestuderende blev sidst set i live på overvågningsbilleder, der viste, at hun steg ind i en bil foran Netto på Vesterbro i Aalborg klokken 06.09.

Referat:
Nordjyllands Politi oplyser lørdag formiddag, at den 22-årige kvinde Mia Skadhauge Stevn er fundet død i Dronninglund Storskov. De pårørende er underrettet.